《杨花》
清代·周京

南陌风光剧可怜，杨花撩乱扑秋千。一年春事抛流水，半醉心情付别筵。

冉冉惯寻芳草岸，蒙蒙欲下夕阳天。残红同尽无消息，又化浮萍上钓船。

作者简介：（1677—1749）浙江钱塘人，字西穆，一字少穆，号穆门，晚号东双桥居士。廪贡生，考授州同知。乾隆元年荐博学鸿词，称疾不就试。工书，有诗名。有《无悔斋集》等。